wannaphong/clean_thaiwikipedia huggingface dataset:
# วิทยาลัยเทคโนโลยีไทยบริหารธุรกิจขอนแก่น
วิทยาลัยเทคโนโลยีไทยบริหารธุรกิจขอนแก่น  เดิมชื่อโรงเรียนพณิชยการขอนแก่น ภายหลังถูกยกฐานะขึ้นเป็น วิทยาลัยเทคโนโลยีพณิชยการขอนแก่น และในปัจจุบันเข้าร่วมเป็นสถาบันในเครือไทย-เทค มหาวิทยาลัยศรีปทุม จึงถูกเปลี่ยนชื่อเป็นวิทยาลัยเทคโนโลยีไทยบริหารธุรกิจขอนแก่น

 ประวัติวิทยาลัย 
thumb|180px|left|ตราประจำโรงเรียนพณิชยการขอนแก่น
วิทยาลัยเทคโนโลยีไทยบริหารธุรกิจขอนแก่น ก่อวันที่ 19 มีนาคม พ.ศ. 2511 โดยมีชื่อว่า โรงเรียนพณิชยการขอนแก่น (พ.ณ.ข.)  ตั้งอยู่ถนนศรีจันทร์ ตำบลในเมือง อำเภอเมืองขอนแก่น (ปัจจุบันพื้นที่เป็นส่วงหนึ่งของ มหาวิทยาลัยศรีปทุม ขอนแก่น) ภายหลังถูกยกฐานะขึ้นเป็น วิทยาลัยเทคโนโลยีพณิชยการขอนแก่น และในปัจจุบันเข้าร่วมเป็นวิทยาลัยในเครือไทย-เทค จึงถูกเปลี่ยนชื่อเป็นวิทยาลัยเทคโนโลยีไทยบริหารธุรกิจขอนแก่น และถูกย้ายไปถนนกสิกรทุ่งสร้าง ตำบลในเมือง อำเภอเมืองขอนแก่น ที่โดยมีผู้รับใบอนุญาตคือ ดร.รัชนีพร พุคยาภรณ์ พุกกะมาน อธิการบดีมหาวิทยาลัยศรีปทุม 

 หลักสูตร 
 วิทยาลัยเทคโนโลยีไทยบริหารธุรกิจขอนแก่น ประเภทวิชา       ประกาศนียบัตรวิชาชีพ (ปวช.) ประกาศนียบัตรวิชาชีพชั้นสูง (ปวส.)ประเภทวิชาพาณิชยกรรมสาขางานการบัญชี 
สาขางานการขาย 
สาขางานคอมพิวเตอร์ 
สาขางานประชาสัมพันธ์ 
สาขางานภาษาต่างประเทศ 
สาขางานการเลขานุการ ประเภทวิชาบริหารธุรกิจสาขางานการบัญชี 
สาขางานการตลาด 
สาขางานคอมพิวเตอร์ธุรกิจ (การพัฒนาโปรแกรม) 
สาขางานคอมพิวเตอร์ธุรกิจ (เทคโนโลยีสำนักงาน)
สาขาวิชาการเงินและการธนาคาร 
สาขาวิชาเลขานุการ
# เดิมพันบัลลังก์เดือด
เดิมพันบัลลังก์เดือด  เป็นละครโทรทัศน์ที่ออกอากาศในประเทศเกาหลีใต้ช่วงปี ค.ศ. 2016 กล่าวถึงประวัติของ แพค แท-กิน เจ้าชายองค์หนึ่งของราชวงศ์โชซ็อน ออกอากาศในประเทศไทยทางช่อง 3 แฟมิลี่ ตั้งแต่วันที่ 28 พฤศจิกายน พ.ศ. 2560 ทุกวันจันทร์ - ศุกร์ เวลา 19:00 น. - 20:00 น. นำแสดงโดย ชัง กึน-ซ็อก, ยอ จิน-กู, ช็อน กวัง-รย็อล, ชอย มิน-ซู, ยุน จิน-ซอ, อิม จี-ย็อน, คิม ฮยอน-วู

 เนื้อเรื่องย่อ 
อีอินจวา ชายผู้มีความแค้นต่อพระราชาแห่งโชซอน เขาได้วางแผนให้ บ๊กซุน ซึ่งเป็นภรรยาของนักพนัน แพคมันกึม ใช้เสน่ห์ทำให้พระราชาหลงใหล จนในที่สุด พระเจ้าซุกจง ก็ได้แย่งชิงนางมาจากมันกึมด้วยเกมการพนัน ต่อมาบ๊กซุนได้กลายเป็น พระสนมซุกบิน ตามแผนที่อินจวาวางไว้ และได้ให้กำเนิดบุตรชาย ซุกบินกลัวว่าลูกของนางอาจจะถูกฆ่าเพราะเป็นลูกที่เกิดจากสามีเก่า นางจึงส่งลูกไปให้มันกึมเลี้ยงดูนอกวัง แต่มันกึมกลับทำตัวเสเพล ไม่เลี้ยงดูลูก ในที่สุดบุตรชายของพระสนมซุกบินก็ตกอยู่ในมือของอินจวา เขาจะใช้เด็กคนนี้ให้เป็นเครื่องมือในการแก้แค้นต่อไป หลังจากนั้นไม่นาน พระสนมซุกบินก็ได้ให้กำเนิดโอรสอีกคน นามว่า องค์ชายยอนอิง ซึ่งต่อมาได้กลายเป็นพระเจ้ายองโจ 

20 ปีผ่านไป จากเด็กชายตัวเล็กได้เติบใหญ่ เป็นที่รู้จักของผู้คนในนาม “แพคแทกิล” นักพนันมืออาชีพที่ใช้ชีวิตเสเพล เจ้าชู้ ขี้เมา เพื่อไม่ให้ตกเป็นเป้าโจมตีของเหล่าเสนาบดี และคอยมองหาโอกาสแย่งชิงบัลลังก์ เขาตามหาหลักฐานเพื่อพิสูจน์สายเลือดของตนเอง จนวันหนึ่งแทกิลได้พบกับองค์ชายยอนอิง โดยที่ทั้งคู่ไม่รู้เลยว่าอีกฝ่ายคือสายเลือดเดียวกัน ทั้งสองตกหลุมรักผู้หญิงคนเดียวกัน นามว่า ดัมซอ และยังกลายเป็นเพื่อนกันในเวลาต่อมา แต่อินจวาก็ได้คอยก่อกวนทั้งสอง ทำให้แทกิลและยอนอิงพบอุปสรรคมากมาย ยอนอิงถูกขัดขวางไม่ให้ทำงานสำเร็จ แทกิลก็ต้องตกระกำลำบากยิ่งกว่าตกนรก

โชคชะตานำพาให้แทกิลได้รับรู้ความจริงเรื่องวัยเด็กของเขา การตายของบิดา รวมถึงเรื่องมารดาที่เป็นพระสนมของพระเจ้าซุกจง ทำให้ตัวเขาต้องกลายมาเป็นสามัญชนจนถึงทุกวันนี้ ความลับที่ถูกปิดตายมาตลอดยี่สิบปีได้ถูกเปิดขึ้นอีกครั้ง ด้วยความแค้นที่สั่งสมมา แทกิลตัดสินเล่นเกมพนันครั้งยิ่งใหญ่ที่สุดในประวัติศาสตร์ เดิมพันชีวิตของตนเองกับบัลลังก์ของพระเจ้ายองโจ น้องชายร่วมสายเลือดของตนเอง ท่ามกลางการยั่วยุของอินจวาที่ต้องการให้แทกิลยึดครองบัลลังก์ และกลายเป็นพระราชาในแบบที่อินจวาต้องการ ยอนอิงต้องการปกปักษ์รักษาบัลลังก์และความมั่นคงของโชซอน ส่วนแทกิลต้องการหยุดยั้งความสูญเสียที่เกิดจากการชิงอำนาจ ศึกสายเลือดดำเนินไปโดยการชักใยของอินจวา การเล่นพนันเดิมพันที่ยิ่งใหญ่ที่สุดในประวัติศาสตร์ เพื่อแก้แค้นและยึดครองบัลลังก์ของพี่น้องร่วมสายเลือดได้เริ่มต้นขึ้น

 นักแสดงนำ 
 ชัง กึน-ซ็อก รับบท แพค-แทกิล
 ยอ จิน-กู รับบท เจ้าชายย็อนอิง (พระเจ้าย็องโจแห่งโชซ็อน)
 ช็อน กวัง-รย็อล รับบท อีอินจวา
 ชอย มิน-ซู รับบท พระเจ้าซุกจงแห่งโชซ็อน
 ยุน จิน-ซอ รับบท บ๊ก-ชุน
 อิม จี-ย็อน รับบท ดัม ซอ
 คิม ฮยอน-วู รับบท พระเจ้าคย็องจงแห่งโชซ็อน
# อังวะมิบะยา
อังวะมิบะยาอังวะมิบะยา แปลว่า พระมเหสีกรุงอังวะ แต่พระนามจริงไม่ปรากฏในพงศาวดาร (, ; อิงวะ มิบะยารูปแบบการสะกดและการออกเสียงแบบใหม่ ในพระราชพงศาวดารในรูปแบบการสะกดแบบเก่าว่า  ซึ่งอิงจากการสะกดแบบภาษาพม่าตอนบนว่า  ; ค.ศ. 1534 – 1595) เป็นพระอัครมเหสีแห่งอังวะ ระหว่าง ค.ศ. 1555 ถึง 1584 พระนางเป็นพระราชธิดาพระองค์ใหญ่ของพระเจ้าบุเรงนอง ที่ประสูติแต่พระนางอตุลสิริมหาราชเทวี และเป็นพระเชษฐภคินีของพระเจ้านันทบุเรงแห่งราชวงศ์ตองอูของพม่า เมื่อพระชนมายุได้ 20 พรรษาพระองค์เข้าพิธีอภิเษกสมรสกับตะโดเมงสอพระอนุชาต่างพระมารดาของพระเจ้าบุเรงนอง ในพิธีราชาภิเษกเป็นพระเจ้าอังวะเมื่อวันที่ 19 กุมภาพันธ์ ค.ศ. 1555Maha Yazawin Vol. 2 2006: 227–229(Hmannan Vol. 2 2003: 295): วันอังคาร แรม 12 ค่ำ เดือน Tabodwe 916 ME = 19 กุมภาพันธ์ ค.ศ. 1555 ทั้งสองพระองค์มีพระราชธิดาเพียงพระองค์เดียวคือพระนางนัตชินเมดอMaha Yazawin Vol. 3 2006: 82 ซึ่งต่อมาได้เป็นพระชายาของมังกะยอชวาที่ 1 แห่งตองอู พระราชโอรสของพระเจ้านันทบุเรง

 ในวัฒนธรรมร่วมสมัย 
พระนางอังวะมิบะยาในละครโทรทัศน์ไทยเรื่อง กษัตริยา พ.ศ. 2546 ในชื่อ เจ้านางนันทวดี รับบทโดย รัชนี ศิระเลิศกษัตริยา movie.sanook.com 

พระราชพงศาวลี

หมายเหตุ
# ออโตเดสก์ มายา
ออโตเดสก์ มายา  เป็นซอฟต์แวร์เพื่องานกราฟิกส์สามมิติจากบริษัทออโตเดสก์ ด้านกราฟิกสำหรับงานทางด้าน โมเดล 3 มิติ และ แอนิเมชัน ที่ใช้สำหรับWindows, macOS และLinux ถูกใช้เพื่อสร้างโปรแกรม 3 มิติแบบโต้ตอบ รวมทั้งวิดีโอเกม, ภาพยนตร์การ์ตูนทีวีซีรีส์หรือเอฟเฟ็ก

ประวัติ
มายา เดิมเป็นผลิตภัณฑ์แอนิเมชั่นยุคใหม่ตามโค้ดจากThe Advanced Visualizer โดย Wavefront Technologies ,PowerAnimator โดย Alias Research, Inc. และ Alias Sketch! 

ข้อมูลทั่วไป
ออโตเดสก์ มายา เป็นโปรแกรมที่ใช้เพื่อสร้างเนื้อหา 3D เพื่อใช้ในภาพยนตร์โทรทัศน์ ,การพัฒนาเกม และสถาปัตยกรรม ซอฟต์แวร์ได้รับการออกจำหน่ายครั้งแรกสำหรับระบบปฏิบัติการ IRIX อย่างไรก็ตามการสนับสนุนนี้ถูกยกเลิกในเดือนสิงหาคม ค.ศ. 2006 หลังจากที่ออกเวอร์ชัน 6.5 มายามีทั้งฉบับ "สมบูรณ์" และ "ไม่จำกัด " จนถึงเดือนสิงหาคมปี ค.ศ. 2008 เมื่อกลายเป็นชุดเดียว

ดูเพิ่ม
ซอฟต์แวร์คอมพิวเตอร์กราฟิกส์สามมิติ
แอนิเมชัน
3 ดีเอสแมกซ์
# ภาษาในสตาร์ วอร์ส
เรื่องแต่งชุดสตาร์ วอร์สของจอร์จ ลูคัส เป็นมหากาพย์เทพนิยายอวกาศกึ่งไซไฟที่มีบทพูดภาษาต่างดาวเป็นส่วนประกอบหนึ่งของเรื่อง ภาษากลางของตัวละครในเรื่องนี้ ที่เสมือนถูกพากย์ให้เป็นภาษาอังกฤษ คือภาษากลางแห่งกาแลกซี (Galactic Basic language) ตัวละครบางตัวจะพูดภาษาอื่นที่ไม่ใช่ภาษากลางนี้ เช่น ภาษาไชรีวุกของชิวแบคคา ภาษาดรอยด์ของอาร์ทูดีทูและบีบีเอท และภาษาฮัทท์ของแจบบาเดอะฮัทท์ เป็นต้น

ในช่วงแรกเริ่ม ภาษาสมมติต่างๆ เป็นส่วนหนึ่งของงานออกแบบเสียงประกอบ ส่วนใหญ่พัฒนาโดยเบน เบิร์ตต์ ซึ่งเป็นนักออกแบบเสียงของภาพยนตร์ภาคหลักทั้ง 6 ภาค เขาสร้างเสียงบทสนทนาต่างดาวจากเสียงของภาษาต่างๆ ที่ไม่ใช่ภาษาอังกฤษ เช่น ภาษาเกชัว ภาษาฮายา และภาษาทิเบต ซึ่งซารา ฟอร์สเบิร์ก ก็ได้นำวิธีเดียวกันนี้มาใช้ในอุบัติการณ์แห่งพลัง นอกจากนี้จอร์จ ลูคัสเองก็พยายามให้ตัวอักษรที่ปรากฏในภาพยนตร์มีความแตกต่างจากภาษาอังกฤษให้มากที่สุดเท่าที่จะเป็นไปได้ จึงมีการสร้างตัวอักษรใหม่ขึ้น

มีคำวิจารณ์ต่อโครงสร้างภาษาที่ปรากฏในภาพยนตร์ว่าไม่ใช่โครงสร้างของภาษาจริงๆ เป็นแต่เพียงการจำลองเสียงให้เหมือนเป็นภาษาเท่านั้น

 ภาษากลางแห่งกาแลกซี 
ภาษากลางแห่งกาแลกซี (Galactic Basic) หรือภาษากลาง (Basic) เป็นภาษากลางแบบ lingua franca ของจักรวาลเรื่องแต่งชุดสตาร์ วอร์ส

 สำเนียงพูด 
จอร์จ ลูคัส พยายามจะให้มีความสมดุลระหว่างภาษาอังกฤษสำเนียงอเมริกันและสำเนียงอังกฤษ ผสมกันทั้งในหมู่ฝ่ายตัวเอกและฝ่ายตัวร้าย 

 อักษรออเรเบช 
ออเรเบช (Aurebesh) เป็นชุดตัวอักษรที่ใช้แทนภาษาพูดกลางแห่งกาแลกซี และเป็นภาษาเขียนที่พบได้บ่อยที่สุดในเรื่องแต่งชุดนี้

ตัวอักษรของชุดตัวอักษรนี้ออกแบบโดย Joe Johnson เพื่อประกอบภาพยนตร์ตั้งแต่ไตรภาคดั้งเดิม เห็นได้บนจอแสดงผลบางจอในการกลับมาของเจได ชุดตัวอักษรนี้ถูกนำมาออกแบบซ้ำให้เป็นแบบอักษร (font) ชื่อ Star Wars 79 และถูกนำมาใช้ใน กองทัพโคลนส์จู่โจม โดย Metschan ซึ่งนำชุดตัวอักษรดั้งเดิมมาประกอบกับชุดตัวอักษรออเรเบชที่ประดิษฐ์ขึ้นใหม่ เพื่อใช้ในสินค้าต่างๆ ของสตาร์ วอร์ส
# คนปล้นวิญญาณ
คนปล้นวิญญาณ ชื่อภาษาอังกฤษ (Reales) เป็นภาพยนตร์แนว ลึกลับ,สยองขวัญ เป็นภาพยนตร์ไทยอินเตอร์ ดัดแปลงมาจากบทภาพยนตร์ชนะเลิศในเทศกาลภาพยนตร์ที่ประเทศแคนาดา ผลิตโดยบริษัท ฟิล์มเฟรมโปรดักชั่นส์ กำกับการแสดงโดย เดริก เกตส์  นำแสดงโดย นักแสดงชาวไทย ได้แก่ ไปรยา สวนดอกไม้,พิชญะ นิธิไพศาลกุล,ภัณฑิลา ฟูกลิ่น และนักแสดงชาวต่างชาติจากฝั่งอเมริกา  ไรอัน เคลลี่, แมดดิสัน แมคคิลลี่ กำหนดออกฉายในวันที่  21 ธันวาคม พ.ศ. 2560  ร่วมทุนร่วมทุนถึง 3 ประเทศ ไทย, อเมริกา, มาเลเซีย 

เรื่องย่อ
คุณเคยสงสัยมั้ยว่า…ทำไมเหตุการณ์บ้าๆ ต้องมาเกิดขึ้นกับคุณ
ความคิดนี้เริ่มต้นขึ้น เมื่อ วินนี่ (ปู ไปรยา) และ เอิร์น (แอร์ ภัณฑิลา)บังเอิญไปอยู่ใน ธนาคาร ที่เกิดการปล้นกลางวันแสกๆ โดย 2 โจรต่างชาติ บ๊อบบี้ (ไรอัน เคลลี่) และแฟนสาว จูเวล (เมดิสัน แมคเคลลี่)แผนการหนีตายเกิดขึ้น พร้อมกับ การจับ วินนี่ และ เอิร์น ไปเป็นตัวประกันและใช้ปีนจี้ให้ เชาว์ (กอล์ฟ พิชญะ) โชเฟอร์ชาวจีน ที่ถูกเรียกให้มารอรับหน้าธนาคารให้พาหนีแบบไม่คิดชีวิต ชะตากรรมของตัวประกันแต่ละคนจะเป็นยังไง ? เหตุการณ์ครั้งนี้ เป็นความบังเอิญ หรือ มีเบื้องหลังซ่อนอยู่ ? เมื่อ 5 ชีวิต ที่ต้องหนีตาย ต้องมาพบกับเรื่องลึกลับ ในสถานที่ ที่เหมือนตกอยู่ในฝันร้าย ณ คฤหาสน์ร้างกลางป่า ปมต่างๆ จะค่อยๆ ถูกคลี่คลายออกมา คำตอบ ของความบังเอิญค่อยๆ จะค่อยๆ ถูกเปิดเผย ความลึกลับ เขย่าขวัญ จะค่อยๆ ถูกเปิดโปงและทำให้คุณ อาจไม่เชื่อสายตา และความคิดเมื่อสิ่งที่เห็น อาจไม่ใช้ความจริง สิ่งที่อยู่ตรงหน้าอาจแยกไม่ออกว่า เป็น "คน" หรือ "วิญญาณ" เพราะเรื่องทุกเรื่อง...มักมีเบื้องหลังซ่อนอยู่

นักแสดง
 ไปรยา สวนดอกไม้ รับบท วินนี่(ปัจจุบัน)/วันนี(อดีต)
 พิชญะ นิธิไพศาลกุล รับบท เชาว์
 ภัณฑิลา ฟูกลิ่น รับบท เอิร์น
 ไรอัน เคลลี่ รับบท   บ๊อบบี้
 แมดดิสัน แมคคิลลี่  รับบท  จูเวล

 เพลงประกอบภาพยนตร์ 
 เพลง The Other Side ขับร้องโดย Melody Noel 

 การออกฉายและรายได้ 
ออกฉาย เรต น 15+

รางวัล
# ภาพสุดท้ายของแวนโก๊ะ
ภาพสุดท้ายของแวนโก๊ะ  เป็นภาพยนตร์แอนิเมชันแนวชีวิตและชีวประวัติ ออกฉาย พ.ศ. 2560 เล่าเรื่องของฟินเซนต์ ฟัน โคค ศิลปินชาวดัตช์ โดยเฉพาะช่วงเวลาก่อนเสียชีวิตของเขา เป็นภาพยนตร์แอนิเมชันที่ทำจากภาพวาดตลอดทั้งเรื่องเป็นเรื่องแรก เขียนบทและกำกับโดยดอรอตา กอบีแยลา และฮิว เวลช์แมน ได้รับเงินทุนสนับสนุนการผลิตโดยสถาบันภาพยนตร์โปแลนด์ และอีกส่วนหนึ่งจากโครงการระดมทุนผ่านคิกสตาร์ตเตอร์

ทุกเฟรมของภาพยนตร์เรื่องนี้รวมแล้วกว่า 65,000 เฟรม เป็นภาพวาดบนผืนผ้าใบ ใช้เทคนิคคล้ายคลึงกับผลงานภาพวาดของฟัน โคค ซึ่งเป็นผลงานของคณะศิลปินรวมแล้ว 115 คน ภาพยนตร์เรื่องนี้ออกฉายครั้งแรกในเทศกาลภาพยนตร์แอนิเมชันนานาชาติอานซี พ.ศ. 2560 ได้รับรางวัลภาพยนตร์แอนิเมชันขนาดยาวยอดเยี่ยมจาก รางวัลภาพยนตร์ยุโรป ครั้งที่ 30 ซึ่งจัดในเบอร์ลิน
# ยัน อิงเงินฮุส
ยัน อิงเงินฮุส (, ; 8 ธันวาคม ค.ศ. 1730 – 7 กันยายน ค.ศ. 1799) เป็นนักสรีรวิทยา นักชีววิทยา และนักเคมีชาวดัตช์ เป็นผู้ค้นพบการสังเคราะห์ด้วยแสง และพบว่าพืชมีการหายใจระดับเซลล์เช่นเดียวกับสัตว์

 ประวัติ 
ยัน อิงเงินฮุสเกิดในปี ค.ศ. 1730 ที่เมืองเบรดาในสาธารณรัฐดัตช์ เมื่ออายุได้ 16 ปี เขาเข้าเรียนด้านการแพทย์ที่มหาวิทยาลัยเลอเฟินและเรียนต่อที่มหาวิทยาลัยไลเดิน ในปี ค.ศ. 1755 เขากลับไปทำงานเป็นแพทย์ที่เมืองเบรดา หลังบิดาของอิงเงินฮุสเสียชีวิตในปี ค.ศ. 1764 เขาเดินทางไปทั่วยุโรปเพื่อศึกษาต่อ อิงเงินฮุสเรียนการปลูกฝีป้องกันโรคฝีดาษกับจอห์น พริงเกิลในอังกฤษ ต่อมาในปี ค.ศ. 1767 เขาประสบความสำเร็จในการปลูกฝีให้ชาวเมืองฮาร์ตฟอร์ดเชอร์กว่า 700 คน ปีต่อมา จักรพรรดินีมาเรีย เทเรซาแห่งจักรวรรดิโรมันอันศักดิ์สิทธิ์ทรงทราบข่าวการรักษาของพริงเกิลและสนพระทัยในการปลูกฝี พริงเกิลจึงเสนอให้อิงเจิลเฮาส์เดินทางไปออสเตรีย การปลูกฝีให้แก่พระราชวงศ์ของจักรพรรดินีมาเรีย เทเรซาเป็นไปได้ด้วยดี ทำให้อิงเงินฮุสได้รับตำแหน่งแพทย์ประจำพระองค์

อิงเงินฮุสมีผลงานต่าง ๆ เช่น ในปี ค.ศ. 1779 เขาพบว่าเมื่อมีแสงแดด พืชจะปล่อยก๊าซชนิดหนึ่งออกมา แต่จะหยุดกระบวนการนี้เมื่อไม่มีแสงแดดJan Ingenhousz, Experiments upon Vegetables, Discovering Their great Power of purifying the Common Air in the Sun-shine, and of Injuring it in the Shade and at Night. To Which is Joined, A new Method of examining the accurate Degree of Salubrity of the Atmosphere, London, 1779. From Henry Marshall Leicester and Herbert S. Klickstein, A Source Book in Chemistry 1400–1900, New York, NY: McGraw Hill, 1952. Excerpts. Retrieved 24 June 2008. ต่อมาเขาพบว่าก๊าซดังกล่าวคือออกซิเจน อิงเงินฮุสยังพบภายหลังว่าเมื่อไม่มีแสงแดด พืชจะปล่อยก๊าซคาร์บอนไดออกไซด์ออกมา กระบวนการดังกล่าวรู้จักในชื่อการสังเคราะห์ด้วยแสงGeerd Magiels, Dr. Jan Ingenhousz, or why don't we know who discovered photosynthesis, 1st Conference of the European Philosophy of Science Association 2007 ต่อมาในปี ค.ศ. 1785 อิงเงินฮุสสังเกตเห็นการเคลื่อนที่ที่ไม่เป็นระเบียบของฝุ่นถ่านหินในแอลกอฮอล์ ต่อมาปรากฏการณ์นี้เรียกว่าการเคลื่อนที่แบบบราวน์

ด้านชีวิตส่วนตัว อิงเงินฮุสแต่งงานกับแอกาทา มารีอา แจ็กควินในปี ค.ศ. 1755 เขาเสียชีวิตที่เมืองคาล์น ราชอาณาจักรบริเตนใหญ่ในปี ค.ศ. 1799 ในปี ค.ศ. 2017 กูเกิล ดูเดิล ฉลองวันเกิดปีที่ 287 ให้แก่อิงเงินฮุส
# คูตูซอฟ (ภาพยนตร์)
คูตูซอฟ  เป็นภาพยนตร์อิงประวัติศาสตร์ของสหภาพโซเวียต กำกับโดย วลาดีมีร์ เปตรอฟ โดยเล่าอัตชีวประวัติของ จอมพลแห่งจักรวรรดิรัสเซีย มีฮาอิล อีลลารีโอโนวิช โกเลนิชเชฟ-คูตูซอฟ (1745 – 1813) หนึ่งในนายพลที่ยิ่งใหญ่ที่สุดในช่วงสงครามของผู้รักชาติปี 1812 ภาพยนตร์เข้าฉายที่สหภาพโซเวียตในวันที่ 13 มีนาคม 1943
 
 นักแสดง 
 Aleksei Dikiy รับบท มีฮาอิล อีลลารีโอโนวิช โกเลนิชเชฟ-คูตูซอฟ
 Nikolay Okhlopkov รับบท Michael Andreas Barclay de Tolly
 Sergo Zakariadze รับบท Pyotr Bagration
 Nikolai Timchenko รับบท จักรพรรดิอะเลคซันดร์ที่ 1
 Semyon Mezhinski รับบท จักรพรรดินโปเลียนที่ 1
 Boris Chirkov รับบท Denis Davydov
 Evgueni Kaluzhski รับบท หลุยส์-อาแล็กซ็องดร์ แบร์ตีเย

 แหล่งข้อมูลอื่น
# วิมตินิยม
วิมตินิยม, วิมุตินิยม หรือ กังขาคติ  โดยทั่วไปคือทัศนคติหรือข้อสงสัยใด ๆ ที่มีต่อความรู้หรือความเชื่อที่สมมุติฐานอย่างน้อยหนึ่งข้อ"Philosophical views are typically classed as skeptical when they involve advancing some degree of doubt regarding claims that are elsewhere taken for granted." utm.edu  มักกำกับความที่โดเมน เช่น ศีลธรรม (วิมตินิยมทางศีลธรรม) ,ศาสนา , (วิมัตินิยมเกี่ยวกับการดำรงอยู่ของพระเจ้า) หรือ ความรู้ (วิมัตินิยมเกี่ยวกับความเป็นไปได้ของความรู้หรือความเชื่อมั่น)

วิมตินิยมทางปรัชญา มีในรูปแบบต่างๆ รูปแบบที่รุนแรงของความสงสัยคิดว่าความรู้หรือความคิดที่มีเหตุผลเป็นไปได้ และให้เราระงับการตัดสินในเรื่องที่ขัดแย้งกันหลายเรื่องหรือทั้งหมด รูปแบบอื่น ๆ ในระดับปานกลางของการเรียกร้องความสงสัยเพียงว่าไม่มีอะไรที่สามารถเป็นที่รู้จักด้วยความมั่นใจหรือว่าเราสามารถรู้อะไรเล็ก ๆ น้อย ๆ หรือเกี่ยวกับ "คำถามใหญ่" ในชีวิตเช่นว่าพระเจ้ามีอยู่จริงหรือไม่ว่าจะมีชีวิตหลังความตาย วิมตินิยมทางศาสนา คือ "ข้อสงสัยเกี่ยวกับหลักการทางศาสนาขั้นพื้นฐาน (เช่นความเป็นอมตะรอบคอบ และการเปิดเผย)" วิมตินิยมทางวิทยาศาสตร์ กังวลเกี่ยวกับการทดสอบความเชื่อมั่นต่อความน่าเชื่อถือโดยการนำเสนอวิธีการทางวิทยาศาสตร์เพื่อตรวจสอบหลักฐานเชิงประจักษ์
# เซ็กเมนต์-ซี
เซ็กเมนต์-ซี  เป็นการแบ่งประเภทของรถยนต์แบบยุโรปโดยคณะกรรมาธิการยุโรป เป็นเซ็กเมนต์ที่เล็กที่สุดรองจากเซ็กเมนต์-เอและเซ็กเมนต์-บีในตลาดรถยนต์ยุโรป — จากที่ทั้งหมดมีเก้าเซ็กเมนต์ ใน พ.ศ. 2554 เซ็กเมนต์-ซีได้มีส่วนแบ่งตลาดในยุโรป 23% PDF EU headliner

เนื่องจากคำว่า "เซ็กเมนต์" ได้เริ่มใช้บ่อยในประเทศสหรัฐใน พ.ศ. 2555 สำนักพิมพ์เดอะนิวยอร์กไทมส์ก็ได้อธิบายความแตกต่างว่า "ทุกวันนี้ รถยนต์ขนาดเล็กได้มีส่วนแบ่งตลาดสามกลุ่มตลาดในตลาดรถยนต์ทั่วโลก รถเซ็กเมนต์-เอประกอบไปด้วยเชฟโรเลต สปาร์กและสมาร์ท ฟอร์ทู รถเหล่านี้สั้นและมีน้ำหนักเบามาก รถที่ขนาดใหญ่ขึ้นมาอีกคือเซ็กเมนต์-บี เช่น ฟอร์ด เฟียสตาและเชฟโรเลต โซนิค รถเซ็กเมนต์-เอ -บีรู้จักกันว่ารถยนต์นั่งขนาดเล็กมาก ในขณะที่เซ็กเมนต์-ซีเรียกว่ารถยนต์นั่งขนาดเล็ก เป็นกลุ่มรถยนต์ขนาดเล็กที่มีขนาดใหญ่ที่สุดในกลุ่มรถยนต์ขนาดเล็ก"

 รถเซ็กเมนต์-ซีปัจจุบัน
# รถยนต์นั่งขนาดเล็ก
รถยนต์นั่งขนาดเล็ก  เป็นประเภทของรถยนต์ที่ใหญ่กว่าประเภทรถยนต์นั่งขนาดเล็กมากแต่เล็กกว่ารถยนต์นั่งขนาดกลาง หรือเรียกรถประเภทนี้แบบยุโรปว่าซี-เซ็กเมนต์
การจำกัดความ
รถยนต์นั่งขนาดเล็กได้คำจำกัดความมาจากสำนักงานปกป้องสิ่งแวดล้อมสหรัฐ (EPA) สำหรับประเทศสหรัฐอเมริกาและทั่วโลก โดยมีความยาวประมาณ  และยาว  สำหรับรุ่นแฮทช์แบ็ก หรือยาว  และ  สำหรับรถเปิดประทุน, รถเก๋ง หรือรถเก๋งตู้ (สเตชันแวกอน) ส่วนรถยนต์อเนกประสงค์และรถยนต์อเนกประสงค์สมรรถนะสูงที่มีพื้นฐานมากจากรถยนต์นั่งขนาดเล็ก (เรียกว่ารถยนต์อเนกประสงค์ขนาดเล็กและรถยนต์อเนกประสงค์สมรรถนะสูงขนาดเล็ก) ก็มีขนาดที่ใกล้เคียงกัน คือยาว   ถึง  ในประเทศสหรัฐ และยาวจาก  ถึง  สำหรับรุ่นทั่วโลก

ในประเทศญี่ปุ่น รถยนต์คันไหนก็ตามที่มีความยาวมากกว่า  กว้างมากกว่า  สูงต่ำกว่า  และขนาดของเครื่องยนต์มากกว่า  แต่ยาวน้อยกว่า  กว้างน้อยกว่า  สูงน้อยกว่า  และเครื่องยนต์มีขนาดต่ำกว่า  นับว่าเป็นรถยนต์นั่งขนาดเล็ก
# ตำบลเมืองเพีย (อำเภอบ้านไผ่)
เมืองเพีย เป็นตำบลหนึ่งในอำเภอบ้านไผ่ จังหวัดขอนแก่น พื้นที่ทางทิศตะวันออกและทิศใต้ส่วนมากจะเป็นที่ราบใช้ในการทำนา แต่ทางทิศเหนือส่วนมากจะเป็นดินเอียด (ดินเค็ม) ซึ่งบริเวณนี้ใช้เป็นแหล่งต้มเกลือสินเธาว์สำหรับส่งส่วยและขายหรือแลกเปลี่ยนสินค้า ส่วนทางทิศใต้และทิศตะวันตกเป็นที่เนินสลับกับที่ราบ ที่เนินใช้ทำไร่ ทำสวน ส่วนที่ราบใช้ทำนา

 ประวัติ 
ตำบลเมืองเพียเป็นตำบลที่เก่าแก่แห่งหนึ่งของอำเภอบ้านไผ่ สันนิษฐานว่าก่อตั้งขึ้นเมื่อประมาณ พ.ศ. 2310 จากคำบอกเล่าว่า มีพ่อขุนเพี้ยได้นำลูกบ้านอพยพมาตั้งหมู่บ้านใหม่ เดินทางมาจากบริเวณที่เป็นจังหวัดร้อยเอ็ดในปัจจุบัน เห็นสภาพพื้นที่เป็นที่เนินล้อมรอบด้วยหนองน้ำมีสัตว์และพืชที่อุดมสมบูรณ์ มีสภาพพอที่จะสร้างเมืองได้ จึงให้ราษฎรจัดสร้างบ้านที่อยู่อาศัย ประกอบกับที่หมู่บ้านมีพระพุทธรูป (พระเจ้าใหญ่) ตั้งอยู่ก่อนแล้ว จึงได้ตั้งชื่อตามผู้ที่นำมาคือ บ้านขุนเพีย ต่อมาเรียกเพี้ยนเป็นเมืองขุนเพีย และนาน ๆ เข้าจึงตั้งชื่อว่า "เมืองเพีย" 

ต่อมาเมื่อวันที่ 5 กรกฎาคม พ.ศ. 2516 ทางราชการได้ประกาศจัดตั้ง สภาตำบลเมืองเพีย ในพื้นที่ตำบล"ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ...2515.PDF ราชกิจจานุเบกษา 90 (108):4. 24 สิงหาคม 2516 จนกระทั่งเมื่อวันที่ 16 ธันวาคม พ.ศ. 2539 ได้มีประกาศกระทรวงมหาดไทยให้จัดตั้งสภาตำบลนี้เป็น องค์การบริหารส่วนตำบลเมืองเพีย"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ52 ง):26. 25 ธันวาคม 2539 จนถึงปัจจุบัน

 ที่ตั้งและอาณาเขต 
ตำบลเมืองเพียตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับตำบลหนองแปน (อำเภอมัญจาคีรี) และตำบลโคกสำราญ (อำเภอบ้านแฮด)
 ทิศตะวันออก ติดต่อกับตำบลบ้านไผ่และตำบลหัวหนอง
 ทิศใต้ ติดต่อกับตำบลเปือยใหญ่ (อำเภอโนนศิลา)
 ทิศตะวันตก ติดต่อกับตำบลชนบทและตำบลศรีบุญเรือง (อำเภอชนบท)

 การแบ่งเขตการปกครอง 
ตำบลเมืองเพียแบ่งเขตการปกครองออกเป็น 14 หมู่บ้าน ดังนี้ศูนย์ข้อมูลประเทศไทย "ตำบลเมืองเพีย" [ออนไลน์]. เข้าถึงได้จาก:http://www.thaitambon.com/tambon/401005  (ม.ป.ป.). สืบค้น  18 ธันวาคม 2560.
 หมู่ที่ 1 บ้านเมืองเพีย
 หมู่ที่ 2 บ้านเมืองเพีย
 หมู่ที่ 3 บ้านขามเรียน
 หมู่ที่ 4 บ้านดู่ใหญ่
 หมู่ที่ 5 บ้านละว้า
 หมู่ที่ 6 บ้านละว้า
 หมู่ที่ 7 บ้านชีกกค้อ
 หมู่ที่ 8 บ้านเมืองเพีย
 หมู่ที่ 9 บ้านหนองนางขวัญ
 หมู่ที่ 10 บ้านละว้า
 หมู่ที่ 11 บ้านดู่โพธิ์ตาก
 หมู่ที่ 12 บ้านขามเรียน
 หมู่ที่ 13 บ้านชีกกค้อ
 หมู่ที่ 14 บ้านคามวารี          

 การศึกษา 
มีสถานศึกษา คือ
 โรงเรียนบ้านเมืองเพีย
 โรงเรียนบ้านละว้า
 โรงเรียนบ้านดู่ใหญ่
 โรงเรียนบ้านขามเรียน
 โรงเรียนบ้านชีกค้อ
 โรงเรียนหนองนาขวัญ
 ศูนย์พัฒนาเด็กเล็ก องค์การบริหารส่วนตำบลเมืองเพีย

 การสาธารณสุข 
ตำบลเมืองเพียมีสถานให้บริการทางด้านสาธารณสุข จำนวน 2 แห่ง
 โรงพยาบาลส่งเสริมสุขภาพตำบลเมืองเพีย หมู่ที่ 1
 โรงพยาบาลส่งเสริมสุขภาพตำบล บ้านละว้า หมู่ที่ 5
# ตำบลแคนเหนือ
แคนเหนือ เป็นตำบลหนึ่งในอำเภอบ้านไผ่ จังหวัดขอนแก่น ห่างจากตัวอำเภอ 7.5 กิโลเมตร มีพื้นที่ทั้งหมด 22,625 ไร่ หรือ 36.27 ตารางกิโลเมตร

 ประวัติ 
ตำบลแคนเหนือเป็นตำบลเก่าแก่แห่งหนึ่งของอำเภอบ้านไผ่ ซึ่งก่อตั้งมานานแล้วประมาณ 280 ปี เหตุที่ได้ชื่อว่าแคนเหนือ เนื่องจากมีหมู่บ้านหนึ่งมีต้นแคน (ไม้ยืนต้นขนาดใหญ่ ใบทรงเป็นพุ่ม) อยู่เป็นจำนวนมากอยู่ทางทิศเหนือของหมู่บ้าน ชาวบ้านจึงตั้งชื่อว่าบ้านแคนเหนือ และตั้งเป็นชื่อของตำบลแต่นั้นมา แต่เดิมขึ้นอยู่กับปกครองอำเภอชนบท ต่อมาใน พ.ศ. 2457 มีการตั้งอำเภอพลขึ้นโดยแยกพื้นที่จากอำเภอชนบท ตำบลแคนเหนือได้ย้ายมาขึ้นกับอำเภอพล จังหวัดขอนแก่น ต่อมาใน พ.ศ. 2471 ได้จัดตั้งกิ่งอำเภอบ้านไผ่แยกจากอำเภอชนบท ตำบลแคนเหนือ จึงย้ายมาขึ้นกับปกครองของกิ่งอำเภอบ้านไผ่ ใน พ.ศ. 2482 กิ่งอำเภอบ้านไผ่ยกฐานะเป็นอำเภอบ้านไผ่ ตำบลแคนเหนือเป็นตำบลหนึ่งในสี่ตำบลของอำเภอบ้านไผ่ ซึ่งในขณะนั้นตำบลแคนเหนือปกครองทั้งหมด 46 หมู่บ้าน ต่อมามีการแยกเป็นตำบลบ้านหัน (อำเภอโนนศิลา) และแยกหมู่บ้านเรื่อยมาตั้งแต่ พ.ศ.  2492 

ต่อมาเมื่อวันที่ 5 กรกฎาคม พ.ศ. 2516 ทางราชการได้ประกาศจัดตั้ง สภาตำบลแคนเหนือ ในพื้นที่ตำบล"ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ...2515.PDF ราชกิจจานุเบกษา 90 (108):4. 24 สิงหาคม 2516 จนกระทั่งเมื่อวันที่ 16 ธันวาคม พ.ศ. 2539 ได้มีประกาศกระทรวงมหาดไทยให้จัดตั้งสภาตำบลนี้เป็น องค์การบริหารส่วนตำบลแคนเหนือ"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ52 ง):26. 25 ธันวาคม 2539 จนถึงปัจจุบัน

 ที่ตั้งและอาณาเขต 
ตำบลแคนเหนือตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับตำบลหนองน้ำใสและตำบลหินตั้ง
 ทิศตะวันออก ติดต่อกับตำบลบ้านลาน
 ทิศใต้ ติดต่อกับตำบลป่าปอและตำบลบ้านหัน (อำเภอโนนศิลา)
 ทิศตะวันตก ติดต่อกับตำบลบ้านหัน (อำเภอโนนศิลา) และตำบลหนองน้ำใส

 การแบ่งเขตการปกครอง 
ตำบลแคนเหนือแบ่งเขตการปกครองออกเป็น 9 หมู่บ้าน ดังนี้ศูนย์ข้อมูลประเทศไทย "ตำบลแคนเหนือ"  [ออนไลน์]. เข้าถึงได้จาก:http://www.thaitambon.com/tambon/401010  (ม.ป.ป.). สืบค้น 18 ธันวาคม 2560.
 หมู่ที่ 1 บ้านแคนเหนือ
 หมู่ที่ 2 บ้านดอนหมากพริก
 หมู่ที่ 3 บ้านหนองคูณ
 หมู่ที่ 4 บ้านเหล่าหลวง
 หมู่ที่ 5 บ้านห้วยชัน
 หมู่ที่ 6 บ้านหนองเจ้าเมือง
 หมู่ที่ 7 บ้านโคกโก
 หมู่ที่ 8 บ้านลิ้นฟ้า
 หมู่ที่ 9 บ้านโคกกลาง
# พระนางราชเทวีแห่งตองอู
พระนางราชเทวีแห่งตองอู (,) พระมเหสีใน พระเจ้าเมงจีโย ปฐมกษัตริย์แห่ง ราชวงศ์ตองอู และพระราชมารดาของ พระเจ้าตะเบ็งชะเวตี้ เมื่อแรกประสูติมีพระนามว่า ขิ่นโอ  เป็นธิดาของผู้นำหมู่บ้าน เลเว หรือปัจจุบันคือ ตำบลละเว ต่อมาได้เข้าถวายตัวเป็นพระสนมของพระเจ้าเมงจีโยใน ค.ศ. 1515 เมื่อมีพระประสูติกาลพระโอรสองค์แรกและองค์เดียวพระเจ้าเมงจีโยจึงสถาปนาขึ้นเป็นพระมเหสีในพระอิสริยยศที่ พระนางราชเทวี
# สิริสุธรรมราชาแห่งเมาะตะมะ
สิริสุธรรมราชาแห่งเมาะตะมะ (, ; 8 เมษายน 1561 – ประมาณ พฤษภาคม 1584) เจ้าเมืองเมาะตะมะ ระหว่าง ค.ศ. 1581 ถึง 1584 ในรัชสมัย พระเจ้านันทบุเรง พระนามเดิมว่าสังฆทัตถ (သင်္ဃဒတ္ထ) หรือ สังฆาทัตถ (သင်္ဃာ ဒတ္ထ) พระองค์เป็นพระอนุชาของพระเจ้าสาวถีนรตรามังซอศรีมังสรธาช่อ กษัตริย์แห่งล้านนาและ พระนางราชธาตุกัลยา แห่งตองอู สันนิษฐานว่าพระองค์คือคนเดียวกันกับ พระสังขทัต ในพงศาวดารไทย
# พระนางจันทาเทวี
พระนางจันทาเทวี  หนึ่งในพระมเหสีของพระเจ้าบุเรงนองแห่งราชวงศ์ตองอูระหว่าง ค.ศ. 1553 ถึง 1581 นอกจากนี้พระนางยังเป็นพระมเหสีของกษัตริย์สององค์สุดท้ายแห่งอาณาจักรแปรระหว่าง ค.ศ. 1532 ถึง 1542 และพระนางยังเป็นพระอัยยิกา (ยาย) ของนะฉิ่นเหน่าง์ กษัตริย์แห่งตองอู

 พระประวัติ 
พระนางมีพระนามแรกประสูติว่า Thiri Hpone Htut  เป็นพระธิดาในพระเจ้าชเวน่านจ่อชีนแห่งอังวะกับพระนางธัมมเทวีแห่งอังวะใน ค.ศ. 1517/1518 หลังพระราชบิดาถูกปลงพระชนม์ขณะปฏิบัติหน้าที่สู้รบต่อกองทัพสมาพันธรัฐแห่งกลุ่มรัฐฉานกับอาณาจักรแปรในวันที่ 25 มีนาคม ค.ศ. 1527 พระเจ้าตะโดเมงสอแห่งแปรทรงนำตัวเจ้าหญิงเมื่อทรงพระเยาว์ไปที่แปร ภายหลังที่แปร พระนางถูกสมรสกับพระเจ้านรปติ หนึ่งในพระราชนัดดาของพระเจ้าตะโดเมงสอผู้ปกครองใน ค.ศ. 1532 ถึง 1539 หลังพระเจ้านรปติสวรรคต พระนางจึงนำไปสมรสกับพระเจ้ามังฆ้อง พระราชอนุชา พระนางมีพระราชโอรสกับพระเจ้ามังฆ้องHmannan Vol. 2 2003: 136

เมื่อแปรถูกกองทัพตองอูเข้ายึดในเดือนพฤษภาคม ค.ศ. 1542 พระราชาและราชินีแห่งแปรถูกส่งตัวไปที่ตองอู แต่เมื่อประมาณเมษายน ค.ศ. 1553 พระเจ้ามังฆ้องถูกประหารชีวิตฐานสงสัยว่าวางแผนต่อต้านบุเรงนอง Thiri Hpone Htut จึงกลายเป็นพระมเหสีของพระเจ้าบุเรงนอง พร้อมพระอิสริยยศว่า จันทาเทวีHarvey 1925: 342(Hmannan Vol. 2 2003: 279): circa Kason 915 ME ทั้งคู่มีพระราชธิดานาม Khin Saw ผู้เป็นพระราชมารดาของนะฉิ่นเหน่าง์ กษัตริย์กบฏแห่งตองอูในอนาคตHmannan Vol. 3 2003: 68

 ในวัฒนธรรมร่วมสมัย 
พระนางได้รับการดัดแปลงเป็นตัวละครละครโทรทัศน์เรื่อง กษัตริยา พ.ศ. 2546 ในชื่อ พระราชเทวีจันทรา รับบทโดยคนางค์ ดำรงหัดhttps://www.ryt9.com/s/prg/124415https://dvdlakornthai.com/%E0%B8%A3%E0%B8%B2%E0%B8%A2%E0%B8%A5%E0%B8%B0%E0%B9%80%E0%B8%AD%E0%B8%B5%E0%B8%A2%E0%B8%94%E0%B8%AA%E0%B8%B4%E0%B8%99%E0%B8%84%E0%B9%89%E0%B8%B2-91098-%E0%B8%81%E0%B8%A9%E0%B8%B1%E0%B8%95%E0%B8%A3%E0%B8%B4%E0%B8%A2%E0%B8%B2-13-dvd.html และปรากฏฉากในภาพยนตร์ตำนานสมเด็จพระนเรศวรมหาราช พ.ศ. 2550 ในฐานะพระอัครมเหสีที่ประทับข้างพระเจ้าบุเรงนอง ซึ่งรับบทโดยเปรมสินี รัตนโสภา

 พงศาวลี 

หมายเหตุ
# พระนางราชเทวีแห่งหงสาวดี
พระนางราชเทวี (,) เป็นมเหสีองค์สำคัญของ พระเจ้าบุเรงนอง แห่งพม่า พระนางเป็นพระราชมารดาของพระเจ้าเชียงใหม่นรธาเมงสอ, พระนางราชธาตุกัลยาแห่งตองอู, และพระเจ้าสิริสุธรรมราชาแห่งเมาะตะมะ พระนางยังเป็นพระภาคิไนยของพระเจ้านรปติที่ 2 แห่งอังวะ เดิมพระนางมีพระอิสริยยศเป็นพระอัครชายา แต่ต่อมาได้รับสถาปนาเป็นพระมเหสีพระองค์ที่ 3 เมื่อวันที่ 17 มีนาคม ค.ศ. 1563 แต่ในอีกปีครึ่งต่อมาพระนางก็สิ้นพระชนม์เมื่อวันที่ 13 กันยายน ค.ศ. 1564

 ในวัฒนธรรมร่วมสมัย 
พระนางเป็นตัวละครในละครโทรทัศน์ไทยหลายเรื่อง อาทิเช่น ผู้ชนะสิบทิศ ในชื่อ ตะละแม่อเทตยา และ ละครโทรทัศน์ เรื่อง กษัตริยา ในปี พ.ศ. 2546  ในชื่อ พระราชเทวีเชงทะเว รับบทโดย นวลปรางค์ ตรีชิตกษัตริยา movie.sanook.com และยังปรากฏในฉากภาพยนตร์ ตำนานสมเด็จพระนเรศวรมหาราช ปี พ.ศ. 2550 ในฐานะพระอัครมเหสีที่ประทับข้างพระเจ้าบุเรงนอง